1Cor 3 | `SLL | STEP | Ena girhobo, na God Kwiang yong wu bungwo ari hobi ha nir si tega meri ta si ni tekiwa. Ganba ari gaung tal pir tongwo hobi nir si tega meri si ni teyo, te ha maing pirala dire omaga kebering hongwo hobi ha tibi pangwo nir si tega meri si ni teiwa.\nHa maing pungwo ari honagi ol tongwo yal i God honagi yal mongwo ha\n1 Ena girhobo, na God Kwiang yong wu bungwo ari hobi ha nir si tega meri ta si ni tekiwa. Ganba ari gaung tal pir tongwo hobi nir si tega meri si ni teyo, te ha maing pirala dire omaga kebering hongwo hobi ha tibi pangwo nir si tega meri si ni teiwa. 2 Tere na ha maing memini oun dongwo nir si ni teralba, nimni molkinia ha maing kulang pangwo nir si ni teiwa. 3 Tegiwe, ni yalhobi ha maing pirala dire omaga kebering hongwo meri hole monia. Monga hobi kiang pai tere, yon ki ere poing paing sire, omin pege dungure nin olala di pinga meri ol wanua. Wangiwe, ganba bani memini pangwo meri ol ware ha maing pir tenga nimni molkinua. 4 Molkire Pol gamahobo mominua, Apolos gamahobo mominua di wanga i, ganba ari memini pangwo meri doling bole di wania. Ha maing hon pirala dire kebering holkino? Hongarawe.\n5 Ni yalhobi nomani ogolo si pir kun ole dikinia. Apolos mongwo i talwa di pine? Te na Pol molga i ere talwa di pir na tene? Na yasuri God honagi yal mobilia. God honagi onama dire i tibi ol na tongwo meri obilua. Obilgere ni arihobi Yisas nin algi bole ol wai ol na tongwo ha i pir tenua. 6 Na homa ha maing di tibi ol ni tegere pinio, te yal Apolos nimni monana dire ha tau nir si ni tongure pinio, te God kene ol ni tere sigare kul ni tongure u wai onua. 7 Na ha di tibi ol ni tega yal iwe, nir si ni tongwo yal i kina tamamua. God kene ol ni tere sigare kul ni tongure u wai nanga yal i pir tere maa e tere demini si tenanga pamua. 8 Di tibi ol ni tega yal i ire, nir si ni tongwo yal i ire dire, kunung kunung momia, tobo tenangwo haung yasuri honagi ongwo meri tobo kunung tenangwo pamua. 9 Na yasuri God honagi yal mobilia. Ni yalhobi God homena ya nongwo meri monia, na yasuri ya nobilga ta molkinua. Te ni yalhobi God oo ke pangwo monia, na yasuri oo ke pabilga ta molkinua.\nHa maing pungwo ari honagi ol tongwo yali kamda mongwo meri mongwo ha\n10 God milna pir na tere nibil di na tongure oo kenama dire bring torari haya si pisoliwa. Solgere yal tau au tere airing ke wai simua. Simia oo kerala dire onga hobi kene ole keyo. 11 Oo bring torari haya si pisoliwa diga i, Yisas Kraist gol na tere ol wai ol na tongwo yal tani momia, yal ta ta molkimua. Oo keminua diga i memini ni ari Yisas pir tenga hobi monua. 12 Torari si engwo bani oo kenanga hol sutani pamio, oo daling hol bani er nona pangwo hobi kere egin wai gal tenanio, te oo daling hol bani er mebin dangwo hobi obil kenanua. Te er nona pangwo hobi oo kere egin wai gal tenua diga i memini ha maing memini di ba bole nir si tenga i han diiwa. Te er mebin dangwo hobi obil oo kenua diga i memini ha maing gogo nir si tenga i han diiwa. 13 Yu nir si tere mol i nanga maing iwe, emgi hamen ganba kul enangwo haung God i tibi ol tere tobo ebir si ni tenangwo pamua. Emgi ganba kul enangure ha hol onangwo bani oo kenga i endo denangwo pamua. Endo denangure nan ha maing nir si tominga maing tau wai i tibi olamio, te tau nigi dongwo i tibi olangure de wai sinangwo pamua. 14 Te yal tau ha maing wai weni nir si tenangwo honagi iwe, endo de wai sikungwo meri wai ta sikinamua. Sikinangure tobo wai weni tenangure inangwo pamua. 15 Te yal tau ha maing gogo nir si tenangwo honagi iwe, endo de ulgi engwo meri honagi wai sinamua. Sinangure honagi ongwo i tobo ta ikinamua. Ikire yal i gul ire honagi ongwo i para endo de wai sinamba, God nin yali aki di inangwo pamua.\nGod oo ke pangwo ha maing pungwo arihobi mongwo ha\n16 God Kwiang ni yalhobi yon wu bimia, God oo ke pangwo meri molga pamua di pirikino? 17 Oo kepangwo meri monia, oo i ol gogo dal tenangiwe, God ni ere ol gogo dal ni tenangwo pamua. God oo kepangwo i mama weni dinama dire kemia. Kengwo oo iwe, nan arihobi mominua. Molere amane monaminga pire God kene ol na tomua.\nNan ari tau haang awala galkinaminga ha\n18 Nin du nomani sinanga sire nomani siga i wai pai dimia di pire bol yakio. Ni yalta na nomani bir pamio, ganba talhan maing para weni pir po siwa dinangwo yal i hon nomani si kulu sire u talwo nala dire monangwo, God nomani bir tenangwo ire monangwo pamua. 19 Ganba ari hobi yal ta hanere nomani bir pamua dimba, God hanere du nomani pama di hamua. Hangwo ha iwe, ha maing buku ha yu di emia. “Yal ta na nomani bir pamia singaba moliwa di pire han gala mala dire wa i namba, nomani pangwo i God ire kwaling pera di engure, wabo sire gumang hol ya pamua.” a\n20 Te ha maing buku ha ta yu di emia. “Nomani bir pangwo yal i maing pir po siya di pimba, God hanere pir po sikima di hamua.” b\n21 Yu dimia pire ni arihobi ari tal yu omua dire haang awala galere pi tege enanga paikimia talhan para weni ire kunung bengwo monua. 22 Na Pol ire, Apolos ire, Pita ire dire, grana para pir pisolinia. Mo pai hon ya, gonanga ya, tal omaga u tibi ongwo hanga ya, te emgi u tibi nangwo hananga ya, hobi para weni ni yalhobi talni dimia inua. 23 Ire monga iwe, ni arihobi hobani Kraist momio, te Kraist hobang God momua.


I KRONIKA 22 - BIBLE & BUKU ENDE ONLINE\n22:1 Dung i didok si Daud ma: Ingkon dison do hajongjongan ni joro ni Debata Jahowa, jala langgatanon bahen pamelean ni pelean situtungon di Israel.\n22:2 Dung i didokkon si Daud ma ingkon marpungu sude halak paisolat, angka na di tano Israel, jala dipadiri hian halak pandakdak batu, asa didakdak batu angka na martulis, laho paulihon joro ni Debata.\n22:3 Tole bosi mansai godang diparade si Daud hian bahen labang padomuhon papan bahen hinsuhinsu dohot bahen panggomal, tole tombaga mansai godang, pola ndang dapot timbangan boratna.\n22:4 Tole angka hau Ares ndang habilangan godangna; ai mansai godang hau Ares diboan halak Sidon dohot Tirus tu si Daud.\n22:5 Ai ninna roha ni si Daud do: Ia si Salomo anakki bajar dope jala sorta; alai anggo joro sipaulion di Jahowa, ingkon balga situtu bahenon, asa timbul Goarna dohot hamuliaonna di sandok tano on; dibahen i ingkon paradeonku hian tusi. Jadi mansai godang hian diparade si Daud tagan so mate dope ibana.\n22:6 Dung i dijou ma si Salomo anakna i, jala didok tu ibana pajongjongonna sada joro di Jahowa, Debata ni Israel.\n22:7 Jadi didok si Daud ma tu si Salomo: Ale anaha, disangkap rohangku do nian naeng pajongjong sada joro di Goar ni Jahowa, Debatangku.\n22:8 Hape ro hata ni Jahowa mandok tu ahu: Nunga mansai godang mudar didurushon ho, jala nunga dihasuhuthon ho hamusuon angka na bolon; dibahen i ndang jadi anggo ho pajongjong sada joro di Goarhu, ala godang mudar nidurushonmu tu tano di adopanku.\n22:9 Ida ma, ingkon tubu di ho sada anak, ibana gabe sada baoa hadameon, ai mardame ibana bahenonku maradophon saluhut musuna humaliang; dibahen i ingkon si Salomo goarna bahenon; ai hadameon dohot hasonangan lehononku tu Israel saleleng mangolu ibana.\n22:10 Ingkon ibana pajongjong sada joro di Goarhu; jala ingkon gabe anakku ibana, jala Ahu gabe amana, jala pahotonku do habangsa ni harajaonna gumomgom Israel ro di saleleng ni lelengna.\n22:11 On pe, ale anaha, sai na donganan ni Jahowa do ho, jala tumpahanna ho mardohar, asa paulionmu joro ni Jahowa, Debatam, songon naung pinarbagabagana hian taringot tu ho.\n22:12 Sai na lehonon ni Jahowa tu ho hapistaran dohot panimbangon pasauthon parentana tu ho gumomgom Israel, asa radotanmu patik ni Jahowa, Debatam.\n22:13 Tongon tahe, sai na martua do ho, molo diringkoti roham mangulahon patik dohot uhum, angka na tinonahon ni Jahowa tu si Musa, ingoton ni halak Israel. Antong pir ma tondim jala marsihohot, unang ho mabiar jala unang tahuton roham!\n22:14 Jala ida ma, di bagasan hasusaan pe ahu na sai laon, nunga huparade hian di joro ni Jahowa saratus ribu talenta sere, jala sajuta talenta perak; ianggo tombaga dohot bosi ndang dapot timbangon dibahen hinagodangna; tole angka parhau dohot batu nunga huparade, ingkon tambaonmu dope tusi.\n22:15 Angkup ni mansai torop angka tungkang di ho, angka pandakdak batu, angka tungkang batu dohot tungkang hau dohot torop halak na pande di ulaon marragamragam.\n22:16 Taringot tu sere, perak, tombaga dohot bosi ndang habilangan godangna. Tole, hehe ma ho jala ulahon, sai donganan ni Jahowa do ho!\n22:17 Dung i didokkon si Daud ma saluhut induk ni Israel, asa ditolongi nasida si Salomo anakna i, ninna ma:\n22:18 Nda Jahowa, Debatamuna mandongani hamu, jala mardame hamu humaliang dibahen? Ai nunga pola dipasahat Ibana angka isi ni tano i tu bagasan tanganku, jala nunga patu tano i di adopan ni Jahowa dohot di adopan ni bangsona.\n22:19 Antong padiri hamu ma rohamuna dohot hosamuna mangalului Jahowa, Debatamuna i! Jala hehe ma hamu laho paulihon inganan na badia di Jahowa, Debatamuna i, asa masuk binoan poti parpadanan ni Jahowa, dohot ulaula ni Debata, angka na badia i tu bagasan joro sipaulion di Goar ni Jahowa.


I Musa 8 | Alkitab TOBA\n← I Musa 9\nI Musa 7 →\n8:1 Dung i diingot Debata ma si Noak dohot sude binatang ro di sude pinahan, angka na rap dohot ibana di bagasan parau i. Jadi dipabolushon Debata ma alogo tu tano i, asa moru aek i.\n8:2 Dipolpol ma dohot angka mual ni lung i dohot angka pandiloan ni langit, jala dihomat udan tipotipo sian langit i.\n8:3 Jadi lam moru ma aek i sian tano on, salpu saratus limapulu borngin, nunga lam moru angka aek i.\n8:4 Asa dung jumpang ari sampulu pitu di bulan sipahapitu, sangkot ma parau i di punsu ni dolok Ararat.\n8:5 Dung i sai lam tu moruna aek i ro di bulan sipahasampulu; di artia di bulan sipahasampulu tarida ma angka punsu ni dolok.\n8:6 Salpu muse opatpulu borngin, diungkap si Noak ma pandiloan ni parau na binahenna i.\n8:7 Dipalua ma sada sigak, sai mulahulak do i, paima marsik aek i sian tano on.\n8:8 Dung i dipalua ma sian ibana sada darapati, asa diida manang naung marsik aek i sian sisik ni tano on.\n8:9 Alai ndang jumpang darapati hasonggopan ni palak ni patna, jadi mulak ma tu ibana, tu bagasan parau i, ai mangalantap dope aek i di sisik ni sandok tano on. Jadi disurdukkon si Noak ma tanganna, jala ditangkup darapati i manait tu ibana, tu bagasan parau i.\n8:10 Dung i dipaima pitu borngin nari, diulahi ma paluahon sada darapati sian parau i.\n8:11 Mareak bot ari mulak ma darapati i tu ibana, jala ida ma, sada bulung ni hau jetun na rata di tuktukna. Jadi diboto si Noak ma naung marsik aek i sian tano on.\n8:12 Dung i dipaima pitu borngin nari, asa dipalua muse sada darapati, alai ndang be mulak tu ibana.\n8:13 Dung i paonomratussadataonhon, di artia di bulan sipahasada, marsik situtu ma aek i sian tano on. Jadi diungkap si Noak ma tarup ni parau i, gabe diida ma naung mahiang sisik ni tano on.\n8:14 Jumpang ari duapulu pitu di bulan sipahadua, mahiang ma tano i.\n8:15 Jadi ninna Debata ma mandok si Noak:\n8:16 Ruar ma ho sian parau i, ho dohot jolmam dohot angka anakmu dohot jolma ni anakmu rap dohot ho.\n8:17 Paruar ma rap dohot ho nasa binatang sian nasa na mardaging, angka pidong dohot pinahan dohot nasa na manjirir di tano i, asa rodot nasida, jala lam torop di tano on.\n8:18 Jadi ruar ma si Noak rap dohot anakna dohot jolmana dohot jolma ni angka anakna i.\n8:19 Ruar ma sian parau i dohot sude binatang, sude gulokgulok dohot sude pidong, sude na manjirir di tano on masiboan mansamna be.\n8:20 Dung i dipajok si Noak ma sada langgatan di Jahowa, jala dibuat sian nasa pinahan na ganjing dohot sian nasa pidong na ganjing bahen pelean situtungon, pelehononna di langgatan i.\n8:21 Jadi dung dianggo Jahowa uap na hushus i, ninna Jahowa ma di bagasan rohana: Ndang be ulahanku manorui tano on ala jolma i, ai na jat do pingkiran ni roha ni jolma sian sietehetehonna; jala ndang be ulahanku mangaragehon nasa na mangolu, songon na hubahen i.\n8:22 Onpe, saleleng adong tano on, ndang jadi mansohot saburon dohot gotilon, ari ngali dohot ari las, ari logo dohot rondo ni ari, arian dohot borngin.


Kolosse 3 — PERPUSTAKAAN ONLINE Joujou Paboahon\nGaris Besarna Kolosse\nPangalaho na leleng dohot pangalaho na imbaru (1-17)\nPasiding angka pangalaho ni portibi on (5)\nHolong do na mambahen jolma marsada (14)\nPoda tu angka keluarga (18-25)\n11/2017, hlm. 27-28\n11/2017, hlm. 28-29\n8/2017, hlm. 16-18\n6/2016, hlm. 18\n8/2017, hlm. 16, 18-20\n8/2017, hlm. 15-20\n8/2017, hlm. 21\nManang “halak Skit”.\n8/2017, hlm. 22-23\n8/2017, hlm. 23-25\n11/2017, hlm. 29\n6/2017, hlm. 29\n8/2017, hlm. 26\n12/2017, hlm. 24\nNa Diajarhon tu Hita, hlm. 145-146\n3 Molo nunga dipahehe hamu rap dohot Kristus, sai angka na di surgo i ma lului hamu. Ai disi do Kristus hundul, di siamun ni Debata. 2 Sai tu angka na di surgo i ma parrohahon hamu, unang angka na di tano on. 3 Ai nunga mate hamu, jala di tangan ni Kristus i do ngolumuna hombar tu lomo ni roha ni Debata. 4 Tingki dipapatar Kristus na mangalehon hangoluan,* papataronna ma hamu rap dohot ibana di bagasan hasangaponna.\n5 Pasiding hamu ma sian dirimuna angka pangalaho ni portibi on, i ma seks na so patut, angka ulaon na ramun,* giot-giot ni daging* na so boi dirajai, roha na jahat, dohot hahisapon. Ai dos songon na manomba gana-ganaan do i. 6 Ai alani angka pangalaho sisongon on do ro rimas ni Debata. 7 Songon i do pangalahomuna najolo. 8 Alai saonari, pasiding hamu ma rimas, muruk, hajahaton, hata na mangaleai, dohot angka hata na so hasea sian pamanganmuna. 9 Unang ma masigabusan. Tanggalhon hamu pangalaho na leleng dohot angka na niulahonmuna najolo. 10 Jala pangke hamu ma pangalaho na imbaru na nilehon ni Debata dung ditanda hamu Ibana. Dung i, dipaimbaru ma pangalahomuna asa songon pangalaho ni Debata. 11 Molo nunga dipaimbaru pangalahomuna, ndang marimbar be di hamu halak Junani manang halak Jahudi, na marsunat manang na so marsunat, halak na ro, parhuta-huta,* hatoban, manang halak na merdeka. Alai Kristus i do saluhutna jala marsada ma hita sude di bagasan ibana.\n12 Angka na pinillit ni Debata do hamu, na badia jala na dihaholongi. Alani i, patuduhon hamu ma holong ni roha, haburjuon, toruk ni roha, lambok ni roha, jala sabar. 13 Tongtong ma hamu sabar tu na asing, jala rade ma hamu manalpuhon hasalaan ni nasida nang pe dibahen hansit rohamuna. Songon Jahowa na rade manalpuhon hasalaanmuna, songon i ma ulahon hamu. 14 Asing ni i sude, patuduhon hamu ma holong. Ai holong ni roha do na boi mambahen jolma marsada.\n15 Dame na sian Kristus i ma na mangarajai rohamuna. Ai nunga dijou Debata hamu asa gabe sada daging jala mardame. Jala tongtong ma hamu mandok mauliate. 16 Anggiat ma ajaran ni Kristus manggohi rohamuna, asa gabe marbisuk hamu. Masiajaran ma hamu jala masipatoguan marhite mangendehon psalmen, mamuji Debata dohot mangendehon ende puji-pujian. Endehon hamu ma puji-pujian tu Jahowa sian bagasan rohamuna. 17 Manang aha na dihatahon hamu jala na diulahon hamu, ulahon ma sudena i di bagasan goar ni Tuan Jesus. Jala mandok mauliate ma hamu tu Debata Ama i marhite ibana.\n18 Hamu angka tunggane boru, oloi hamu ma tunggane dolimuna songon mangoloi tu Tuan. 19 Hamu angka tunggane doli haholongi hamu ma tunggane borumuna, jala unang ma kasar* tu nasida. 20 Hamu angka dakdanak, oloi hamu ma natua-tuamuna, ai i do na dihalomohon Debata. 21 Hamu angka ama, unang ma bahen jut roha ni ianakhonmuna, asa unang gabe marmetmet ni roha* nasida. 22 Hamu angka hatoban, oloi hamu ma tuanmuna na di tano on. Ndang holan tingki adong na mangida asa pasonangkon roha ni jolma, alai sian nasa roha ma mardongan biar mida Jahowa. 23 Manang aha pe diulahon hamu, ulahon ma i sian nasa roha songon tu Jahowa, ndang tu jolma. 24 Ai diboto hamu do, hamu sude mandapot upa sian Jahowa. Gabe hatoban ni Tuanta ma hamu, i ma Kristus i. 25 Uhumonna do halak na marsala hombar tu parniulaonna, ai ndang dipaimbar-imbar Debata manang ise pe.


Sakaria 12 | Alkitab TOBA\n← Sakaria 13\nSakaria 11 →\n12:1 Songon on ma hata ni Jahowa, na paherbang langit jala na paojak tano on, jala na jumadihon tondi ni jolma di bagasan dirina.\n12:2 Ida ma ahu sandiri mambahen Jerusalem gabe panginuman hamabuhon di saluhut angka bangso humaliang, sahat ibana huhut tu Juda di hatutungkum ni Jerusalem.\n12:3 Dung i masa ma di ari na sasada i, ahu sandiri mambahen Jerusalem gabe batu pangujian gogo di saluhut angka bangso; nasa na naeng mangkindat maraprap bahenonna, jala marpungupungu naeng mangalo huta i nasa bangso parbegu di tano on.\n12:4 Di ari na sasada i, ninna Jahowa: Jimbolangon ma bahenonku nasa hoda, jala jolma na mangkunduli lalaen ma. Alai anggo mida pinompar ni Juda mangaranap ma matangku; ianggo hoda ni angka bangso papitungonku ma sudena.\n12:5 Dung i dohonon ni angka induk ni Juda ma di bagasan rohanasida: Bahen hagogoon di ahu do angka isi ni Jerusalem marhitehite Jahowa Zebaot Debatanasida i.\n12:6 Di ari na sasada i ahu sandiri mambahen angka induk ni Juda, songon hudon parapiapian di holangkolang ni soban, jala songon tulbu di holangkolang ni tibalan, asa suda dipangan nasida saluhut angka bangso humaliang tungkan siamun dohot tungkan hambirang. Alai anggo Jerusalem hot do tongtong di ojahanna hian di Jerusalem.\n12:7 Jadi jumolo lehonon ni Jahowa tua tu angka undungundung ni Juda, asa unang manenganenga hamuliaon ni bagas ni si Daud dohot hamuliaon ni isi ni Jerusalem mangasta Juda.\n12:8 Di ari na sasada i Jahowa ma gabe partanobatoan humaliang isi ari na sasada i, sobokkon si Daud jala pinompar ni si Daud tudoshon Debata, songon suruan ni Jahowa di adopannasida.\n12:9 Marlulu ma ahu di ari na sasada i mamansingkon saluhut bangso parbegu, angka na ro mamorang Jerusalem.\n12:10 Jadi usehononku ma tu pinompar ni si Daud dohot tu isi ni Jerusalem tondi parasian dohot partangiangon, gabe paberengberengon nasida ma ahu, naung tinullang nasida; jala andungannasida ibana, songon pangandungion di anak sasada, jala habot situtu rohanasida taringot tu ibana songon habot ni roha mida anak buhabaju.\n12:11 Di ari na sasada i masa ma pangandungion bolon di Jerusalem, songon pangandungion uju di Hadadrimmon di rura Megiddo.\n12:12 Mangandungi ma isi ni tano on: Marompuompu pulik be pinompar ni ompu ni si Daud pulik, jolma nasida pe pulik; pinompar ni ompu ni si Natan pulik, jolmanasida pe pulik.\n12:13 Pinompar ni ompu ni si Lepi pulik, jolmanasida pe pulik; pinompar ni ompu ni si Simei pulik, jolmanasida pe pulik.\n12:14 Suang songon i sude pinompar ni ompu na asing, ganup ompu pulik be, jala jolmanasida pulik.


II Musa 26 | Alkitab TOBA\n← II Musa 27\nII Musa 25 →\nAugust 21, 2008 · 14:09\n26:1 Ia undungundung i ingkon bahenonmu do sian sampulu rimberimbe, sian bonang na nidua, jala na rata langit, jala na rara jala na merham, margombaran kerubim bahenonmu sitonunhonon ni parpunsa.\n26:2 Ia unjur ni sada rimberimbe ingkon duapulu ualu asta do, ia bidangna opat asta; sisada suhat do saluhut angka rimberimbe i.\n26:3 Limalima ma angka rimberimbe i padomuon, nasada tu donganna.\n26:4 Jala bahenonmu do angka tali sangkutan na rata tu bibir ni rimberimbe parjolo i apala di pardomuanna, laos songon i do bahenonmu di bibir ni rimberimbe paduahon i bahen pardomuan paduahon.\n26:5 Ingkon limapulu tali sangkutan bahenonmu tu rimberimbe na sada, jala limapulu tali sangkutan bahenonmu di ujung ni rimberimbe i, apala di pardomuanna paduahon; ingkon masijaloan do angka tali sangkutan, na sada tu donganna.\n26:6 Jala bahenonmu do limapulu haithait sere laho patunggomhon angka rimberimbe i, na sada tu donganna, asa manjadi undungundung sada.\n26:7 Bahenonmu ma huhut rimberimbe sian imbulu ni hambing bahen langitlangit di atas ni undungundung i; sampulu sada rimberimbe sisongon i bahenonmu.\n26:8 Ia unjur ni sada rimberimbe tolupulu asta do, jala bidangna opat asta; sisada suhat do rimberimbe na sampulu sada i.\n26:9 Jala padomuonmu pulik na lima rimberimbe, laos songon i pulik na onom rimberimbe, jala lompitonmu rimberimbe paonomhon, tongon di jolo ni undungundung i.\n26:10 Jala bahenonmu limapulu tali sangkutan di bibir ni rimberimbe na sada parduru apala di pardomuanna, jala limapulu tali sangkutan di bibir ni rimberimbe na sada nari, di pardomuanna paduahon.\n26:11 Jala bahenonmu do limapulu haithait tombaga, jala haithononhon ma angka haithait i tu angka tali sangkutan i laho padomuhon undungundung i gabe sada.\n26:12 Alai anggo lobilobi ni rimberimbe sian langitlangit ni undungundung i, na satonga lobilobi ni rimberimbe i, laos gantung di pudi ni undungundung i.\n26:13 Jala saasta di na sambariba, jala saasta di na sambariba nari sian lobilobi di unjur ni angka rimberimbe ni undungundung i; ingkon duansa gantung di lambung ni undungundung i bahen pangondingina angkup be di lambung.\n26:14 Jala bahenonmu do di atas langitlangit ni undungundung i salampis sian bobak ni birubiru tunggal na tinubar, di atas ni muse salampis sian bobak ni pitudar.\n26:15 Bahenonmu ma huhut angka papan sian hau pinasa bahen dorpi ni undungundung i, angka sipajongjongon.\n26:16 Sampulu asta ganjang ni papan i, jala tonga dua asta bidang ni sada papan.\n26:17 Ingkon mardua pasi ganup papan, baris be tu donganna; ingkon songon i ma bahenonmu saluhut papan angka na tu undungundung i.\n26:18 Jala songon on do bahenonmu papan tu undungundung i: Ingkon duapulu papan sambariba tungkan dangsina.\n26:19 Alai ingkon bahenonmu do opatpulu ojahan perak di toru ni na duapulu papan i, dua be ojahan di toru ni sada papan, marguru tu pasina na dua i.\n26:20 Di na sambariba nari ni undungundung i pe, tungkan utara laos bahenon do duapulu papan.\n26:21 Nang na opatpulu ojahanna perak, dua be ojahan di toru ni sada papan.\n26:22 Alai di tampahan ni undungundung tungkan hasundutan, onom papan bahenonmu.\n26:23 Jala dua papan bahenonmu di na dua suhi ni undungundung, di tampahanna parpudi.\n26:24 Ingkon dua lampis ma i sian toru mardomu di ginjang marhitehite sadu langgu, songon i ma duansa di na dua suhi i.\n26:25 Jadi ualu papan disi mardongan ojahanna perak sampulu onom toropna, dua be di toru ni sada papan.\n26:26 Jala bahenonmu do angka ransangna sian hau pinasa, lima tu angka papan di na sambariba ni undungundung i.\n26:27 Jala lima ransang tu angka papan di na sambariba nari ni undungundung i, jala lima ransang tu angka papan ni undungundung di tampahan parpudi ni tungkan hasundutan.\n26:28 Jala ransang partonga na di dos tonga ni angka papan, ingkon torus sian suhi na sada tu suhi na sada nari.\n26:29 Jala lampisonmu do angka papan i dohot sere, sabongna pe sian sere do bahenonmu, asa tusi pinabongot angka ransang; angka ransang i pe lampisonmu dohot sere.\n26:30 Dung i pajongjongonmu ma undungundung i tudos tu tiruan na niidam di dolok i.\n26:31 Dung i bahenonmu ma sada rimberimbe sian bonang na rata langit, jala na tinubar, jala na merham dohot sian hain na halus na nidua, margombaran kerubim bahenonmu sitonunhonon ni parpunsa tusi.\n26:32 Dung i hirehononmu ma i tu opat tiang sian hau pinasa angka na nilampis dohot sere, jala marhaithait sere, jongjong di atas opat ojahan perak.\n26:33 Alai bahenonmu do rimberimbe i tu toru ni haithait. Dung i pamasuk hamu ma tu bagasan rimberimbe i poti parpadanan, gabe rimberimbe i ma parholangan di hamu, di holangholang ni na badia dohot na songkal sahali.\n26:34 Ingkon langkophononmu ma langkop pardengganan i tu atas poti parpadanan di bagasan na songkal sahali.\n26:35 Alai anggo meja i tu balian ni rimberimbe bahenonmu, jala tondong ni meja i parpalitoan i di na sambariba ni undungundung i tungkan dangsina, asa tungkan utara ma bahenonmu meja i.\n26:36 Bahenonmu ma huhut sada rimberimbe tutup ni pintu ni undungundung i sian bonang na rata langit dohot na tinubar dohot na merham dohot sian bonang na bontar na nidua sitonunon ni parpunsa.\n26:37 Bahenonmu ma dohot lima tiang sian hau pinasa tu rimberimbe i, angka silampisonmu dohot sere jala marhaithait sere; tumpaonna ma huhut lima ojahanna sian tombaga.


Daniel 3 | Alkitab TOBA\nAugust 17, 2008 · 12:54\n3:1 Dung i dipatungkangkon raja Nebukadnesar ma sada ganaganaan sian sere, timbona onompulu elak, bidangna onom elak; didokkon ma i pajongjongon di rura Dura, di luat Babel.\n3:2 Dung i disuru raja Nebukadnesar ma suruanna papunguhon angka pangarajai, partogi dohot induk ro di angka panglima, angka siramoti arta, angka siboto patik, angka siboto uhum ro di sude halak sitiop parenta, di angka luat humaliang, asa ro be nasida mangontongkon ganaganaan i, naung pinajongjong ni raja Nebukadnesar.\n3:3 Jadi marpungu ma angka pangarajai dohot angka partogi, angka induk ro di angka panglima, angka siramoti arta, angka siboto patik, angka siboto uhum ro di sude angka sitiop parenta di angka luat humaliang, laho mangontongkon ganaganaan i, naung pinajongjong ni raja Nebukadnesar. Jadi dung jongjong nasida di jolo ni ganaganaan i naung pinajongjong ni si Nebukadnesar.\n3:4 Jala dipangiar partingting ma suarana martingting: O hamu angka bangso, angka houm dohot parpangkuling marragamragam, tangihon hamu ma tingtingkon:\n3:5 Molo dibege hamu suara ni sarune, tulila, hasapi, arbab, sordam, gondang ro di saluhut ragamragam ni parhinaloan: Ingkon marsinggang ma hamu marsomba tu ganaganaan sere i, naung pinajongjong ni raja Nebukadnesar.\n3:6 Dung i manang ise na so marsinggang jala marsomba, ingkon timpalhononhon ibana di na satongkin i tu liang pamurunan, na marnalanala.\n3:7 Dibahen i dung dibege saluhut angka bangso uju i suara ni sarune, tulila, hasapi, arbab, sordam ro di sandok ragamragam ni parhinaloan: Marsinggang be ma saluhut angka bangso, angka houm dohot parpangkuling marragamragam marsomba tu ganaganaan sere i, naung pinajongjong ni raja Nebukadnesar.\n3:8 Dung i ro ma uju i jumonok deba baoa halak Kasdim, angka na mangasungi halak Jahudi.\n3:9 Angka ninna nasida ma mangalualu tu raja Nebukadnesar: Ale rajanami, sai mangolu ma ho ro di saleleng ni lelengna!\n3:10 Nunga dibahen ho patik, ale rajanami, ganup jolma na umbege suara ni sarune, tulila, hasapi, arbab, sordam, gondang ro di sandok ragamragam ni parhinaloan, ingkon marsinggang ibana, jala marsomba tu ganaganaan sere i.\n3:11 Jala manang ise na so marsinggang, jala marsomba, ingkon timpalhononhon ibana tu bagasan liang pamurunan na marnalanala.\n3:12 Adong do nuaeng deba halak Jahudi, angka naung pinabangkitmi bahen sitiop parenta di luat Babel, i ma si Sadrak, si Mesak dohot si Abednego; angka baoa ondeng, ndang parduli di patikmi, ale rajanami; tu angka debatami ndang mamele nasida, jala tu ganaganaan sere naung pinajongjongmi ndang marsomba nasida!\n3:13 Dung i piripirion jala muruk situtu ma si Nebukadnesar mandokkon ingkon boanon si Sadrak, si Mesak dohot si Abednego tu jolona. Jadi tarboan ma na tolu halak i tu jolo ni rajai.\n3:14 Dung i ninna si Nebukadnesar ma mandok nasida: Atehe, tongon do, ale Sadrak, Mesak dohot Abednego, ndang olo hamu mamele tu debatangku, jala ndang olo hamu marsomba tu ganaganaan sere naung hupajongjong i?\n3:15 On pe molo olo hamu nuaeng, disi dibege hamu suara ni sarune, tulila, hasapi, arbab, sordam, gondang dohot sandok ragamragam ni parhinaloan, marsinggang jala marsomba tu ganaganaan naung hupauli i? Alai molo so olo hamu marsomba, ingkon tongkinnai hamu timpalhononhon tu liang pamurunan na marnalanala! Dung i idaon ma manang Debata dia na tuk paluahon hamu sian tanganku!\n3:16 Jadi ro ma alus ni si Sadrak, si Mesak dohot si Abednego mandok tu rajai: Ale Nebukadnesar, ndang pola alusannami ho, anggo taringot tu na nidokmi.\n3:17 Molo lomo roha ni Debatanami, na huoloi hami, sai paluaonna do hami sian liang pamurunan na marnalanala i dohot sian tanganmu, ale rajanami.\n3:18 Alai nang so lomo rohana, ingkon botoonmu do, ale rajanami, na so olo hami mamele tu angka debatamu manang marsomba tu ganaganaan sere, naung pinajongjongmi.\n3:19 Jadi piripirion situtu ma si Nebukadnesar, pola rupi bohina dompak si Sadrak, si Mesak dohot si Abednego; jala didokkon ingkon lompit pitu hali ummohop liang pamurunan i bahenon sian na somal.\n3:20 Didokkon ma huhut deba paranganna, angka na gumogo manali si Sadrak, si Mesak dohot si Abednego, asa tinimpalhon nasida tu bagasan liang pamurunan na marnalanala i.\n3:21 Dung i di tali ma na tolu halak i songon i marmandar, marsaraoal, martalitali ro di sandok pangkeanna, laos ditimpalhon tu bagasan liang pamurunan na marnalanala i.\n3:22 Jadi ala horas ni patik ni rajai, jala ala naung mohop sahali liang pamurunan i, gabe dibunu nala ni pamurunan i ma baoa angka na mangampehon si Sadrak, si Mesak dohot si Abednego tu atasna.\n3:23 Alai anggo na tolu halak i si Sadrak, si Mesak dohot si Abednego madabu do songon i tinali tu bagasan liang pamurunan na marnalanala i.\n3:24 Jadi marseto ma roha ni raja Nebukadnesar, jala tompu ibana hehe, huhut didok tu angka panuturina: Atehe, nda tolu baoa na itatali laho manimpalhon tu bagasan api i? Jadi ninna nasida ma mangalusi rajai: I ma tutu, ale rajanami!\n3:25 Dung i ninna ibana ma mangalusi: Ida ma, opat halak huida harhar talina mardalandalan di bagasan api, ndang manang mahua nasida, jala rupa ni na paopathon i, tudos do tu anak ni angka debata.\n3:26 Dung i didapothon si Nebukadnesar ma pintu ni liang pamurunan na marnalanala i, huhut ma didok: Hamu ale Sadrak, Mesak dohot Abednego, angka naposo ni Debata na mamunjung, ruar ma hamu jala ro tuson! Jadi ruar ma si Sadrak, si Mesak dohot si Abednego sian api i.\n3:27 Dung i marpungu ma angka pangarajai, partogi, induk dohot angka panuturi ni rajai, naeng marnida angka baoa i, angka na so tarhahua api dagingnasida i, gari obuk ni ulunasida ndang muap api, jala pangkeannasida ndang muba, nanggo uap ni api, ndang dais tu nasida.\n3:28 Jadi ro ma hata ni si Nebukadnesar: Pinuji ma Debata ni si Sadrak, si Mesak dohot si Abednego, naung marsuru suruanna, asa paluahon naposona, angka na marhaposan tu ibana, gabe ndang dioloi patik ni harajaon, tung diseahon do dagingnasida, asal unang mangoloi manang marsomba tu debata sileban, dungkon ni tu Debatana.\n3:29 Dibahen i mambahen patik ma ahu nuaeng: Manang ise sian angka bangso, houm dohot parpangkuling marragamragam mandok hata insahinsak dompak Debata ni si Sadrak, si Mesak dohot si Abednego: Ingkon tanggoan ibana, jala bagasna gabe partangkalan bahenon, ai ndang adong debata na asing na tuk paluahon, songon ibana.\n3:30 Jadi naek ma dibahen rajai tohonan ni si Sadrak, si Mesak dohot si Abednego di luat Babel.\n3:31 Ahu surat tinongos ni raja Nebukadnesar tu sandok bangso, houm dohot parpangkuling angka na maringan di liat portibi on: Tua ma di hamu godanggodang!\n3:32 Tanda dohot halongangan, angka na binahen ni Debata na mamunjungi tu ahu; dipangido rohangku naeng pabotohononku tu hamu.\n3:33 Ai tung na balga sahali do angka tanda binahenna i, jala tung na songkal do halongangan angka na pinamasana i. Ia harajaonna harajaon saleleng ni lelengna do, jala gomgomanna marsundutsundut.\nFiled under 1 Padan Na Robi, 27 Daniel\nTagged as Daniel


Act 13 | `SLL | STEP | Ena Antiok malgi ari ha maing pire mongwo sina i tisa hana togu yal tau momia. Yalhobi iwe, haang Banabas ire, Simion Naisa haang su engwo yali ire, Sairini hong yal Lusias ire, nambawan gabman Herot gamahobo ta Meneyen ire, Sol ire dire, mongwi.\nPol hongebe honagi kebering hongwo ha\n1 Ena Antiok malgi ari ha maing pire mongwo sina i tisa hana togu yal tau momia. Yalhobi iwe, haang Banabas ire, Simion Naisa haang su engwo yali ire, Sairini hong yal Lusias ire, nambawan gabman Herot gamahobo ta Meneyen ire, Sol ire dire, mongwi. 2 Molere, gin ta Yulang Hong Yisas maa e tere, homena mai tere mongure, God nin Kwiang molere, “Sol Banabas kina na honagi onama dire han molia, i tibi olo,” ditongwi. 3 Ditongure ari hobi homena mai te molere, God ha di te mongwi. Molere yasuri aling bring bani are, nu si olungure ere ongwi.\nYasuri Saipras malgi ha maing di tibi olungwo ha\n4 Ena God nin Kwiang yal Sol Banabas kina nu si olungure, ere Selusia malgi ongwi. Pire iri si sipi ala pire, pi nir mole ai hobing sina ol engwo haang Saipras ganba pire, u Salamis malgi pa dungwi. 5 Pa dire, Yuda ha maing oo ala pire, ha nir si tongwi. Tongure Yon Mak haang su engwo yali yasuri aki di tongwi.\n6 Ena yalhobi nir mole ai hobing sina ol engwo bina hoibi Pepos malgi ongwi. Pire hangure, Yuda kumo gia ongwo yal Ba Yisas mongwo hangwi. Yal iwe, arihobi bal tere “Na God hana togu yal moliwa” di mongwi. 7 Molere, nambawan gabman Sesias Polas e nongwo molere, yasuri kina pana gal mongwi. Ena Sesias Polas iwe, nomani wai pamia, God ha maing di na tenama dire, Sol Banabas yasuri wo ditongwi. 8 Ditongure ure ha dimba, kumo gia ongwo yal Ba Yisas molere, nambawan gabman yal ha maing yol e pirikinama dire, mana ditongwi. 9 Ditomba, God Kwiang Sol Pol yong wu bungure ire nimni mole, Ba Yisas teni han tongwi. 10 Tere yu ditongwi, “Ni Seten wang monia. Ha maing wai weni dungwo i, yol e pirikinga pamia. Nomani nigi dongwo ya, te talhan nigi dongwo ni bona si ware, Yulang Hong Yisas hol wai ari bala ditongwo i, si pera ditenga pamia. 11 Tengiwe, Yulang Hong Yisas ni sinangure, omin gi dire hamen tanangwo hankire, habang tau sime tame gogo moli nanua.” Ditongure, Ba Yisas omeling si bongure, sime tame gogo molere, ari aling a i nama dire, wa dungwi. 12 Yu ol tongure, nambawan gabman hanere, Yisas yol e pir tongwi. Tere Yulang Hong Yisas ha maing dungwo i pire bukunungwi.\nYasuri Antiok probins Pisidia malgi honagi ongwo ha\n13 Ena Pol gamahobi kina Pepos malgi aidole, iri si sipi ala pire, Pampilia probins Pega malgi ongwi. Omba Yon Mak yalhobi aidole, ere Yerusalem ongwi. 14 Ena yalhobi Pega aidole, pi Pisidia probins Antiok malgi ongwi. Pi molere, Sabat haung ta Yuda ha maing oo ala pire, ami di mongwi. 15 Mongure, ha maing oo kene ongwo hobi Moses krehaman ha, hana togu yal ha di engwo i kerere, ungwo hobi yu ditongwi, “Gir hobo, nan yalhobi miling panaminga ha maing ta i unanga di tibi olo.” 16 Dungure Pol aire mole aling diri bole yu ditongwi, “Isrel ari te wiyol tau God maa e tenga hobi, pir molo. 17 God nan kwiana moya Isrel ari hobi pare ere nu ke tongure, Isip ganba mole male siru dimua. 18 Emgi God yulang bolere, aule umua. Ungure yalhobi ganba po engwo bani molere, tal gogo ol wangwo God hanere, me erin yal sutani kebering aling muru han uning solungure momua. 19 Mongure Kenan ganba ari wiyol ana hol pai muru hol pai sutani si gol wai sire, ganbani Isrel ari tomua. 20 Tongure Isrel ari me erin po handret pipti yia mol pamua. Mol pangure, singaba yas yalhobi Isrel ari kene ol tomua. Tongure moli pire, emgi yal Samyuel u tibi omia. Ongure Isrel ari singaba king na kene ol na tenama dire, God sirin bol tomua. 21 Bol tongure yol Bensamin yal Kis wang Sol i tibi olimua. Olungure singaba king Sol me erin yal sutani kebering aling muru Isrel ari hobi kene ol tomua. 22 Tongure God singaba king Sol aidolere, singaba Debit king monama dire, i tibi olimua. Olere God Debit hanere, ‘Na ha ditega hobi Debit wine omia, na nan ha dire tal olga meri omua,’ dimia. 23 Ena hongebe God Isrel arihobi aling kere ere, ‘singaba Debit gang ta u tibi pire, ni Isrel ari hobi aki di ni tenangure, sigare kunana dire nu si olalua,’ dungwo irai, Yisas ungwo haminua. 24 God maing i tibi olangwo haung mala ungure, hana togu yal Yon Isrel ari hobi tal nigi dongwo ol wangwo aidole, nomani si kulu sire hon olkirala di pire ware, nir binama dire ditomua. 25 Ditongwiwe, Yon honagi ol waga i wai sinama di pire, ari hobi yu ditomia, ‘Ni ari hobi na molga i talwa di pine? Yal ta unangwo kwi han monga irai, na ta molkiwa. Molkiba, na homa e teiya, yal i emgi unamia. Unangwo yal iwe, na gal kino di teralba digan moliwa,’ dimia. 26 Ena kwiana moya Ebraham gang ya, wiyol tau God pir tenga hobi, God aki di na tongure, nan sigare kule u wai naminga ha iwe, omaga nan mominga bani umua. 27 Ungure Yerusalem ari hobi ire, singaba hobi ire dire, Yisas aki di na tenangwo sigare kunamna di pinangwo, obilga u werigi dinangwo gumang hankiwa. Te Sabat haung haung God hana togu yalhobi awa ha di engwo i kerimba, memini pir po sikimua. Sikire Yisas si gongwo i, hana togu awa ha di engwo meri nima omua. 28 Ena yalhobi Yisas si golala dire ha hol omba, ha ta oun dekimia. Dekimba, gabman yal Pailat si golo ditomua. Yisas wa di pire awa ha muru di engwo meri irai, yalhobi Yisas ol tongure nima omua. 29 Ongure er pera bani si engwo gongure, i manbi olere, hulu grang ala i man wu emua. 30 Emba, God nin uling yungure Yisas airimua. 31 Airungure Galili yalhobi Yisas hol ire, Yerusalem ongwo hobi habang miki weni Yisas u tibi pire mol pangure hamua. Hanere moli pire hangwo yalhobi, Yisas airungwo ha mining aki dire, Isrel arihobi boling kul te momua. 32 Ena na yalhobi iwe, Yisas ol wai ol na tongwo ha maing boling kul ni tenamna dire uminua. 33 Ha maing iwe, God kwiana moya aling kere e tomia. Tongwo meri omaga Yisas gongwo uling yungure airungwo haminua. Haminga meri ul geral buku Sam namba tu mining yu bol emia,\n34 Wana ye, kenba nabin molia, ni hani ayuwo oliwa. a\nEna awa ha di engwo meri, Yisas golere, hon airungwo God aki di tongure, gaung ta bil yakinamua. God awa ha i nomani si pire yu dimia,\nNa Debit ha wai weni di nima pire aling kere ega meri\nyu ol ni teralua. b\n35 Te buku Sam ta yu pamia,\nGod, haung sire amane dime dire mongwo yal i, kene\nol tenangure, gaung i ta bil yakinamua. c\n36 Ena God honagi kwiana moya Debit aling bani engure, oli pire gongure, man wu engure gaung bil yamua. 37 Yamba yal ta gongure God uling yungure gaung bil yakimia airimua. 38 Ena hobo, nan tal nigi dongwo ol waminga God pring na tongwo i, Yisas imia, God na han uning si olimia. 39 Olungwo ha i boling kul ni teiwa. Nan tal nigi dongwo ol waminga God pring na tongwo i, kwiana moya Moses krehaman ha kri di ole na tenangwo paikimba, ari Yisas grang wine ole pir tenaminga hobi pring pai na tongwo i, God kri di ole na tenangwo pamua. 40 God hana togu yalhobi awa ha yu di emia,\nEna God ha maing guma iger bole wa gol tenga hobi, tal\nominga i hanere, ganulun dire golo. Ni monga bani tal\nominga i yal ta boling kul ni tomba, pir tekinua. d\nHa di engwo meri iwe, ni yalhobi monga bani umia, han kun ole molo,” dungwi. 42 Ena Pol Banabas kina ere maini ongure, arihobi Sabat haung ta ha ditongwo meri hon dinangwo pirala dire sirin bol pungwi. 43 Pirere ha maing oo aidole ere ongure, Yuda ari taporal ire, te wiyol tau Yuda ha maing pir tongwo hobi ire dire, Pol Banabas kina doling bol ongwi. Ongure aposel suri yalhobi God tal wai ol tomia, a i si ware monama dire yu di nima pi tongwi.\n44 Ena Sabat haung ta oo malgi hobi para weni God ha maing pirala dire hon u ku bongwi. 45 Bongure Yuda ari hanere, nigi de pire Pol ha dungwo di gogo dale gaung ha si tongwi. 46 Si tomba, Pol Banabas kina yasuri ha di tibi ole, “God ha maing homa di ni tongwo irai para pamba, ni yalhobi ha maing mobin hal wa tere, mol pai gobari ire mol pananga bani pananga ha pirikinua. Kingiwe, pisole na yalhobi Yuda ari pisole, wiyol tau mongwo hobi ha maing di tenaminua. 47 God krehaman yu di na tomia. “Kewa ganga meri hol i tibi ole, ari wiyol tau mongwo hobi tenanga, God aki di tenangure sigare kule u wai namua,” ditongwi. e\n48 Ditomia wiyol hobi pirere, wai weni pire God yulang tere yong aura di tongure ha i wine ole pir tongwi. 49 Tongure Yisas tal ol na tongwo ha maing i ganba bina holo holi wa dire kunung bengwi. 50 Bemba Yuda ari hobi pire oo malgi singaba hobi ire, wiyol al God pir tongwo hobi ire dire, kraung sungure Pol Banabas kina ere po dire, anu si mena olungwi. 51 Olimba yalhobi han gogo dal tere ere Aikoniam malgi ongwi. 52 Ongure Yisas pir tere ha dungwo a i si wangwo hobi wai pire yong horega ongure God Kwiang yong wu bungure mongwi.


Day 6: Hoi An Walking Tour + Saigon\nDay 9: Saigon – Siem Reap, Cambodia.\nDay 11: Siem Reap – Phnom Penh.\nDay 13: Phnom Penh - Depart


I MUSA 43 - BIBLE & BUKU ENDE ONLINE\n43:1 Jadi dung suda dipangan nasida eme, na binoannasida i sian tano Misir, mangkuling ma amanasida mandok tu nasida: Sai ulahi hamu ma margalas di hita otik sipanganon.\n43:2 Jadi ninna si Juda ma mangalusi ibana: Mansai gomos situtu do hata ni raja i tu hami: Na so tupa idaonmuna be bohingkon, nda udur hamu dohot anggimuna i, ninna.\n43:3 Asa ia dipaborhat ho angginami rap dohot hami, tuat pe hami margalas sipanganon di ho.\n43:4 Alai molo so dipaborhat ho ibana, ndang tuat hami, ai nunga pola didok raja i mandok hami: Na so tupa idaonmuna be bohingkon, nda udur anggimuna i dohot hamu.\n43:5 Dung i ninna si Israel ma: Boasa dibahen hamu na roa tu ahu, pola paboaonmuna tu raja i, adong dope anggimuna i?\n43:6 Jadi didok nasida ma: Sai disungkunsungkuni raja i do taringot tu hami dohot taringot tu pomparannami, ninna do: Mangolu dope amamuna? Adong dope anggimuna i? Jadi hupajojor hami tu ibana, marguru tu panungkunna i; sian dia do botoonnami dohononna boanonnami angginami tuat?\n43:7 Dung i ninna si Juda ma mandok si Israel amana i: Loas ma dakdanak i borhat rap dohot ahu, asa borhat hami mardalan, jala mangolu hita, unang mate, nang hami, nang ho, nang angka anakkonnami.\n43:8 Ahu ma mangkangkungi ibana, sian tanganku pangidoonmu ibana; marsapata tu ahu ma ho saleleng ahu mangolu, molo tung so mulak ibana huboan tu ho, jala hupajongjong tu jolom.\n43:9 Ai unang togang hami, nunga pola mulak hami dua hali tagamon.\n43:10 Dung i ninna si Israel, amanasida i, mandok nasida: Molo boti, bahen hamu songon on: Buat hamu ma parbue angka na ummarga, tubu ni tano on mambahen tu panuhuhanmuna, bahen silehonlehon tu raja i: Saotik miak na hushus, dohot situak ni loba saotik dohot pamurpuri dohot haminjon dohot barangan dohot tapus.\n43:11 Silompit dua ma boan hamu ianggo hepeng i, padohot hepeng na peak talpe di siboanonmuna i: Atek tung beha lilu ibana.\n43:12 Boan hamu ma dohot anggimuna i, borhat ma hamu mangulahi manopot raja i.\n43:13 Sai asi ma roha ni Debata, pargogo na so hatudosan i di hamu maradophon raja i, asa diloas borhat hahamuna na tading i dohot si Benjamin rap dohot hamu. Alai anggo ahu, songon halak na punu na ma ahu.\n43:14 Asa dibuat nasida ma angka silua ondeng dohot hepeng i silompit, angkup ni si Benjamin; dung i borhat ma nasida laho tuat tu tano Misir manopot tu jolo ni si Josep.\n43:15 Jadi dung diida si Josep udur do nasida dohot si Benjamin, gabe didokkon ma siramoti bagasna i: Togihon ma halak i tu bagas, jala potongi sipotongon i, jala hobas i, ai ingkon mangan halak on rap dohot ahu di hos ni ari.\n43:16 Dung i dipatupa naposo i ma, songon na nidok ni si Josep i, ditogihon ma halak i tu jabu ni si Josep.\n43:17 Alai mabiar ma halak i, ala tinogihonna i nasida tu jabu ni si Josep, angka ninna ma: Hata hepeng, na tarihut tu siboanonta na jolo do ulaning, umbahen ditogihon hita tu jabu on, asa manggiling hata tu hita dohot mandobo hita, marhatobanhon hita dohot mambuat halodenta i.\n43:18 Dung i dipajonok nasida ma tu baoa siramoti bagas ni si Josep i, angka dipangkulingi nasida ma ibana di baba pintu ni bagas i.\n43:19 Angka ninna nasida ma: Santabi ale rajanami, na tuat do hami nenganon margalas sipanganon.\n43:20 Hape dung sahat hami tu parbornginan, jala huungkap hami siboanonnami, gabe disi do sintong hepengnami be, talpe di ginjang, jadi mulak do i huboan hami.\n43:21 Huboan hami dohot hepeng na asing manuhor sipanganon; ndang huboto hami manang ise na mambahen hepengnami tu siboanonnami.\n43:22 Alai ninna baoa i ma: Dame ma di hamu, unang hamu mabiar! Debatamuna dohot Debata ni amamuna mangalehon arta na buni tu siboanonmuna i; sahat tu ahu do hepengmuna i. Dung i diparuar ma si Simeon tu nasida.\n43:23 Dung i ditogihon ma nasida tu jabu ni si Josep, dilehon ma dohot aek, asa diburi nasida patnasida i, jala didabu gagaton tu halodenasida i.\n43:24 Dung i diparade nasida ma silehonlehon i tumagam haroro ni si Josep di hos ni ari, ai nunga tarbortik tu nasida, mangan sagusagu nasida disi.\n43:25 Jadi dung ro si Josep tu bagas, diboan nasida ma tu ibana silehonlehon na di tangannasida i tu jabu, manungkap ma nasida tu tano, marsomba ibana.\n43:26 Dung i disungkun si Josep ma manang na sonang do nasida, jala ninna ma: Hipas do amanta, na matua i, na nidokmuna i? Mangolu dope ibana?\n43:27 Jadi didok nasida ma: Hipas do naposom, amanta i, mangolu dope ibana. Jadi manungkap ma nasida marsomba ibana.\n43:28 Dung i manaili ma si Josep, gabe diida ma si Benjamin, anggina i, donganna saina, didok ma: On do anggimuna siampudan na nidokmuna i tu ahu? Dung i ninna si Josep muse: Asi ma roha ni Debata di ho, ale anaha!\n43:29 Dung i humalaput ma si Josep laho, dibahen sihol ni rohana mida anggina i, jadi marhor ma iluna, gabe laho ma ibana tu bilutna, asa tangis disi.\n43:30 Dung marsuap ibana, ruar ma ibana muse dipatomos ma rohana, didok ma: Boan hamu ma sagusagu i!\n43:31 Dung i diboan nasida ma pulik be di ibana dohot di nasida, dohot di halak Misir, angka na mangan rap dohot ibana. Ai ndang na jadi mangan sagusagu halak Misir rap dohot halak Heber, ai pantang do i di halak Misir.\n43:32 Dung i dipatording ma parhundulnasida di adopan ni si Josep, asa tanda sihahaan dohot siampudan, gabe longang be ma nasida.\n43:33 Dung i dihindati parhobas i ma angka sipanganon hasurungan sian jolo ni si Josep tu jolonasida. Alai lima hali nasa jambar ni donganna sudena, jambar ni si Benjamin, jadi minum ma nasida, jala bosur rap dohot ibana.


JEREMIA 36 - BIBLE & BUKU ENDE ONLINE\n36:1 Dung i paopattaonhon hinarajaon ni si Joiakim, anak ni si Josia raja sian Juda, ro ma hata on tu si Jeremia sian Jahowa.\n36:2 Buat ma di ho sabalunan laklak, jala surathon ma tusi saluhut hata, angka na huhatahon tu ho taringot tu Israel, taringot tu Juda dohot taringot tu saluhut bangso parbegu, olat ni ari dung ahu mangkatahon tu ho, olat ni angka ari ni si Josia rasirasa sadarion.\n36:3 Anggiat tung ditangihon pinompar ni si Juda saluhut jea na husangkap bahenonku tu nasida, asa anggiat mulak nasida ganup sian dalanna na jahat i, jala marpamuati rohangku mida hajahatonnasida dohot mida dosanasida i.\n36:4 Jadi dijou si Jeremia ma si Baruk, anak ni si Neria. Dung i disurathon si Baruk ma, diaturhon si Jeremia saluhut hata ni Jahowa, angka na pinaboana tu ibana, tu sada balunan laklak.\n36:5 Dung i ditonahon si Jeremia ma tu si Baruk songon on: Tarsabat do anggo ahu, ndang tarbahen ahu bongot tu joro ni Jahowa.\n36:6 Dibahen i ho ma laho tusi manjaha hata ni pustaha i, na sinurathonmu, angka na huaturhon i, i ma angka hata ni Jahowa tu pinggol ni bangso i di bagasan joro ni Jahowa jumpa ari puasa, nang tu pinggol ni saluhut halak Juda, angka na ro sian hutana be, ingkon jahaonmu do i.\n36:7 Anggiat tung sahat tangiangnasida tu jolo ni Jahowa, asa mulak nasida ganup sian dalanna na jahat i, ai tung na balga do muruk dohot rimas, naung nilumbahon ni Jahowa tu bangso on.\n36:8 Jadi dibahen si Baruk, anak ni si Neria ma, hombar tu saluhut na tinonahon ni panurirang Jeremia tu ibana, dijaha ma sian buku i angka hata ni Jahowa di bagasan joro ni Jahowa.\n36:9 Dung i palimataonhon hinarajahon ni si Joiakim, anak ni si Josia, raja sian Juda, di bulan sipahasia, ditingtingkon ma sada ari parpuasaon di jolo ni Jahowa tu sandok bangso di Jerusalem dohot tu sude angka na ro sian angka huta ni Juda tu Jerusalem.\n36:10 Jadi dijaha si Baruk ma sian buku i angka hata ni si Jeremia, di bagasan joro ni Jahowa, di bilut ni si Gemaria, anak ni si Sapan, juaratulis i di alaman parjulu, di pintu na imbaru di joro ni Jahowa, asa saluhut situan na torop i umbegesa.\n36:11 Jadi dung dibege si Mikha, anak ni si Gemaria, tubu ni si Sapan saluhut hata ni Jahowa sian buku i.\n36:12 Tuat ma ibana tu bagas ni rajai, boti tu bilut ni juaratulis, tongon hundul disi saluhut induk: si Elisama juaratulis i, si Delaia, anak ni si Semaya, si Elnatan anak ni si Akbor, si Gemaria anak ni si Sapan dohot si Sedekia, anak ni si Hanania ro di saluhut angka induk i.\n36:13 Jadi dibaritahon si Mikha ma tu nasida saluhut hata, angka na binegena uju jinaha ni si Baruk sian buku i tu pinggol ni na torop i.\n36:14 Dung i luhut angka induk i marsuru si Jehudi, anak ni si Netania tubu ni si Selemia, tubu ni si Etiopia manopot si Baruk mandok songon on: Pustaha na jinahami tu pinggol ni situan na torop i ingkon boanonmu tuson. Jadi diboan si Baruk, anak ni si Neria ma pustaha i di tanganna mandapothon nasida.\n36:15 Dung i didok nasida ma tu ibana: Ua hundul ma ho jala jaha hata i tu pinggolnami. Jadi dijaha si Baruk ma tu pinggolnasida.\n36:16 Jadi dung dibege nasida saluhut hata i, tarsonggot ma nasida huhut masiberengan, angka didok ma tu si Baruk: Ingkon pabotohononnami saluhut hata i tu rajai.\n36:17 Laos disungkun nasida ma si Baruk i: Sai paboa ma tu hami manang songon dia panurathonmu di saluhut hata i sian pamanganna?\n36:18 Jadi ro ma alus ni si Baruk tu nasida: Pamanganna mangaturhon tu ahu hata i luhut, gabe husurathon tu buku i dohot maksi.\n36:19 Dung i ninna angka induk i ma tu si Baruk: Laho ma ho martabuni rap dohot si Jeremia, asa unang diboto manang ise ingananmuna i.\n36:20 Dung i bongot ma nasida tu emper ni bagas ni rajai; alai anggo pustaha i nunga dipajop hian di bilut ni si Elisama, juaratulis i, gabe dipabotohon ma tu rajai hata i luhutna.\n36:21 Dung i disuru rajai ma si Jehud i mangalap pustaha i. Saut ma diboan ibana pustaha i sian bilut ni si Elisama, juaratulis i, laos dijaha si Jehudi do tu pinggol ni rajai dohot tu pinggol ni saluhut induk angka na jongjong di lambung ni rajai.\n36:22 Alai hundul do ianggo rajai di bagasan jabuna tongon partaonan ngali, di bulan sipahasia, jala pansusuduan di jolona marsigorgor.\n36:23 Ia dung tolhas dijaha si Jehudi tolu lompit manang opat, jalo diseati dohot raut pangarit jala direongkon tu api na di pansusuduan i, paima suda sandok pustaha i dipangan api na di pansusuduan i.\n36:24 Ndang adong manang ise pola tarsonggot alani, jala ndang disansani pangkeanna, nang rajai, nang saluhut naposona, angka na umbege saluhut hata i.\n36:25 Pola diparrajarajai si Elnatan, si Delaia dohot si Gemaria rajai, asa unang dipurun nian pustaha i, alai ndang ditangihon rajai hatanasida i.\n36:26 Lam didokkon rajai Jerahmeel, anak ni rajai, dohot si Seraia, anak ni si Asriel, dohot si Selemia, anak ni si Abdiel asa ditangkup si Baruk juaratulis i dohot panurirang Jeremia. Alai nunga ditabunihon Jahowa nasida na dua i.\n36:27 Dung i ro muse ma hata ni Jahowa tu si Jeremia, dung sun dipurun rajai balunan i ro di hata angka na sinurathon ni si Baruk niaturhon ni si Jeremia, mandok songon on.\n36:28 Ulahi ma buat di ho balunan na asing sada jala surathon tusi saluhut angka hata parjolo i, angka na di balunan parjolo i, naung pinurun ni si Joiakim raja sian Juda.\n36:29 Jala taringot tu Joiakim raja sian Juda, dohononmu ma: Songon on do hata ni Jahowa: Nunga tung dipurun ho balunan i, nimmu do: Boasa tung surathononmu tusi: Ingkon ro sogot raja sian Babel, jala agoonna tano on, jala pansingkononna sian i jolma ro di pinahan?\n36:30 Dibahen i songon on do hata ni Jahowa taringot tu si Joiakim raja sian Juda: Ndang adong pinomparna nanggo sahalak na tau hundul di habangsa ni si Daud; jala ingkon ambolong bangkena, dadangon ni ari arian jala hona ngali ni ari bornginna i.\n36:31 Jala luluhononku tu ibana dohot tu pinomparna dohot tu angka naposona hajahatonnasida i, jala paroonku tu nasida dohot tu isi ni Jerusalem dohot tu baoa angka sian Juda saluhut jea angka naung hulumbahon hian tu nasida, hape ndang ditangihon nasida.\n36:32 Dung i dibuat si Jeremia ma sada balunan na asing jala dilehon tu si Baruk, anak ni si Neria, juaratulis i; disurathon ibana muse tusi niaturhon ni si Jeremia saluhut hata ni pustaha i naung pinurun ni si Joiakim, raja sian Juda di bagasan api, jala ditambai dope tusi torop hata sisongon i.


PARJAMITA 10 - BIBLE & BUKU ENDE ONLINE\n10:1 Sada lanok na mate mambahen bau dohot gurgur miak na hushus ni sada pande ubat; suang songon i jotjot ummarga haotoon saotik sian hapistaran dohot hamuliaon.\n10:2 Roha ni halak na pistar di tangan siamunna do, alai anggo roha ni halak na oto di hambirangna do.\n10:3 Manang di dalan dia pe mardalani halak na oto i sai tarida do rohana na hurangi, hape balik disura rohana luhut halak na oto.\n10:4 Molo tung marronirimas raja mida ho, unang pola humordit roham, ai roha haholomon manundati godang dosa.\n10:5 Adong dope jea sadanari huida di hasiangan on, tudos tahe tu haliluon na pinaksa ni pangarajai:\n10:6 Halak na oto balik panahatan ni pangkat na balga dibahen, ai halak na mora hundul di talaga dibahen.\n10:7 Huida huhut marsihundul di hoda ia hatoban, hape mardalan pat ia raja hira hatoban.\n10:8 Manang ise na mangkali godung, ibana sandiri madabu tu bagasan; jala manang ise na mangaloha parik batu, parguton ni ulok ma ibana.\n10:9 Manang ise na mangungkit batu, sai na tipaonna do ibana; manang ise na manggalagat hau, sai na marmara ibana disi.\n10:10 Molo dung matultul tangke dibahen manang ise, jala ndang digarut babana, ingkon mangasahon gogo na ma ibana manallikhon; alai na marhaseangkon hapistaran i do na dumenggan.\n10:11 Molo mamargut ulok tagan so hona tabas, ndang be marlaba hapandean ni panubuti.\n10:12 Lomo roha ni pinggol umbege pangkataion ni halak na pistar, alai bibir ni halak na oto mamondut ibana sandiri.\n10:13 Mula ni pangkataion ni pamanganna haotoon do, jala ujungna hata lalaen sambing do.\n10:14 Sai dipadeakdeak halak na oto do hatahatana; ndang diboto jolma i manang aha na masa sogot, tung ise ma pabotohon tu ibana manang aha na masa dung salpu ibana?\n10:15 Hangaluton ni halak na oto mangalojai ibana sandiri, ala so diboto topotonna dalan tu huta.\n10:16 Marjea ma ho, ale luat na marrajahon dakdanak, jala sai margadombus papangan ni indukna.\n10:17 Alai martua ma ho, ale luat na marrajahon halak na marmulia hian, jala di tingkina hian mangan angka indukna mangalap gogo, ndada margadombus.\n10:18 Binahen ni gurbak ni ulu jomba angka parhau ni bagas, jala binahen ni hagaleon ni tangan, tiris jabu i.\n10:19 Lilian marhariburon nasida mambahen panggalangon, jala anggur palashon roha ni jolma na mangolu, jala hepeng patupahon luhutna i.\n10:20 Nang di bagasan pingkiranmu, unang pulasi rajai, jala unang bura i halak na mora di bagasan bilut podomanmu, atik tung beha adong pidong na martongatonga langit patolhashon suara i jala onggang pabotohon pangkataionmu maon.\nLabel: Alkitab Bahasa Batak, Padan Na Robi, PARJAMITA


I Samuel 5 | Alkitab TOBA\n← I Samuel 6\nI Samuel 4 →\nAugust 21, 2008 · 12:16\n5:1 Dung i dibuat halak Palistim ma poti ni Debata, jala diboan sian Ebeneser tu Asdod.\n5:2 Asa dibuat halak Palistim ma poti ni Debata, jala diboan do i tu bagasan joro ni Dagon, dipahombar do i tu lambung ni Dagon i.\n5:3 Alai dung dipasogot halak Asdod hehe manogotna i, ida ma, nunga tungkap tu tano Dagon i di jolo ni poti ni Jahowa didapot; jadi dibuat nasida ma Dagon i, jala dipasuang ibana tu ingananna hian.\n5:4 Alai dung dipasogot nasida muse hehe manogotna i, ida ma, nunga manungkap muse tu tano Dagon i didapot di jolo ni poti ni Jahowa; alai matipul ulu ni Dagon dohot palak ni tanganna duansa, peak di lobulobu, holan badanna dengke na teba sian ibana.\n5:5 Dibahen i sitongka do degeon ni angka malim ni Dagon ro di sude angka na masuk tu joro ni Dagon i lobulobu ni joro ni Dagon na di Asdod rasirasa sadarion.\n5:6 Alai dokdok do tangan ni Jahowa mandondon tu halak Asdod, jala mangago tu nasida, jala dipatubu barobuni di isi ni Asdod ro di na humaliang huta i.\n5:7 Jadi dung diida halak Asdod songon i do hape pangalahona, angka ninna nasida ma: Ndang jadi tinggal di lambungnami on poti ni Debata ni halak Israel, ai posi do tanganna mangonai tu hami dohot tu Dagon, debatanta i.\n5:8 Dung i disuru nasida ma paluhuthon sude raja ni halak Palistim tu nasida, angka ninna nasida ma: Beha do bahenonnami taringot tu poti ni Debata ni halak Israel? Jadi ninna angka rajai ma mangalusi: Tu huta Gat ma pinaunsat poti ni Debata ni halak Israel. Jadi dipaunsat nasida ma poti ni Debata ni halak Israel tusi.\n5:9 Jadi dung dipaunsat nasida tusi, mangonai ma tangan ni Jahowa tu isi ni huta i, pola guntur situtu, hona toruna ma isi ni huta i, nang na metmet, nang na magodang, tubu do angka barobuni di nasida.\n5:10 Dung i ditongos nasida ma poti ni Debata tu Ekron. Alai dung tolhas poti ni Debata tu Ekron, mangangguhi be ma isi ni Ekron, angka ninna ma: Diboan nasida poti ni Debata ni halak Israel tu hami, asa mambunu hami dohot bangsonami huroha.\n5:11 Dung i disuru nasida ma paluhuthon sude raja ni halak Palistim, angka didok nasida ma: Tongos hamu ma poti ni Debata ni Israel mulak tu ingananna hian, asa unang dibunui hami ro di bangsonami; ai masa do gunturguntur hamatean di sandok huta i, tung na dokdok situtu do tangan ni Debata mangonai tusi.\n5:12 Jala baoa angka na so mate, hona barobuni do, pola manaek sahat tu langit angguhangguk ni huta i.